ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ЕНЕРГЕТИКАТА

Г-ЖА ТЕМЕНУЖКА ПЕТКОВА

**В Ъ П Р О С**

от Мартин Димитров и Петър Славов,

Народни представители от ПГ на „Реформаторския блок“

На основание чл. 90, ал. 1 от Конституцията на Република България и чл.94, ал.1 ПОДНС внасяме въпрос

ОТНОСНО: **Условията, дължимата лихва и разходването на усвоен заем от „БЕХ“ АД за замразения проект „Южен поток”.**

**УВАЖАЕМА ГОСПОЖО МИНИСТЪР,**

От Ваше писмо Е-02-00-121 узнахме, че паричната вноска в увеличението на капитала на проектната компания „Южен поток България” АД е осигурена чрез банков заем от „Газпром Е.П. Интернешънъл Б.В.“ От същото писмо научихме, че на 11.08.2014г. „ Газпром Е.П. Интернешънъл Б.В.“ е превело сумата от 191 009 000 лева директно на „Южен поток България” АД след постъпило искане от „БЕХ“ АД за това, въпреки издадената от тогавашния министър Щонов заповед за спиране на всякакви дейности от страна да МИЕ и дружествата в системата му по проекта.

Отпуснатите кредити на „БЕХ“ АД следва да са на база подписаният през мандата „Орешарски” Протокол от 31.10.2013г. с руската компания за отпускане на 620 млн. евро заем при годишна лихва 4,25%.

Във връзка с гореизложеното,

**Уважаема госпожо Министър,**

Моля да отговорите на следния въпрос:

**За периода от 11.08.2014г. до момента колко са начислените и колко-реално направените лихвени плащания към кредиторите по отпуснатия заем от „Газпром Е.П. Интернешънъл Б.В.“ към „БЕХ“ АД, правени ли са погашения по главницата, при положение, че проектът е замразен и дейности по него не се извършват и каква част от тази вноска в капитала на „Южен поток България” АД е разходвана и за какво?**

София, 23.09.2015г. **Мартин Димитров:**

**Петър Славов:**

Народни представители от

 ПГ на РБ